Rozsudok Súdneho dvora (prvá komora) zo 7. júla 2016 (návrh na začatie prejudiciálneho konania, ktorý podal Cour d’appel de Paris – Francúzsko) – Genentech Inc./Hoechst GmbH, Sanofi-Aventis Deutschland GmbH
(vec C-567/14)1
(Návrh na začatie prejudiciálneho konania – Hospodárska súťaž – Článok 101 ZFEÚ – Nevýhradná licenčná zmluva – Patent – Neexistencia porušovania práv vyplývajúcich z patentu – Povinnosť platiť poplatky)
Jazyk konania: francúzština
Vnútroštátny súd, ktorý podal návrh na začatie prejudiciálneho konania
Cour d’appel de Paris
Účastníci konania pred vnútroštátnym súdom
Žalobkyňa: Genentech Inc.
Žalované: Hoechst GmbH, Sanofi-Aventis Deutschland GmbH
Výrok rozsudku
Článok 101 ZFEÚ sa má vykladať v tom zmysle, že nebráni tomu, aby sa na základe licenčnej zmluvy, akou je zmluva dotknutá vo veci samej, držiteľovi licencie uložila povinnosť platiť poplatok za využívanie patentovanej technológie počas celého obdobia účinnosti tejto zmluvy v prípade zrušenia alebo neporušovania práv vyplývajúcich z patentu, ktorý je predmetom licencie, pokiaľ držiteľ licencie mohol slobodne vypovedať túto zmluvu v primeranej výpovednej lehote.
____________
1 Ú. v. EÚ C 73, 2.3.2015.